CELEX: 62018TN0432
Language: el
Date: 2018-07-13 00:00:00
Title: Υπόθεση T-432/18: Προσφυγή-αγωγή της 13ης Ιουλίου 2018 — Palo κατά Επιτροπής

10.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/23
            
         
      Προσφυγή-αγωγή της 13ης Ιουλίου 2018 — Palo κατά Επιτροπής
      (Υπόθεση T-432/18)
      (2018/C 319/27)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: Peeter Palo (Ταλίν, Εσθονία) (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της καθής-εναγομένης, της 5ης Οκτωβρίου 2017, περί μη χορηγήσεως στον προσφεύγοντα-ενάγοντα του επιδόματος αποχωρήσεως που προβλέπεται στο άρθρο 12, παράγραφος 2, του παραρτήματος VIII του ΚΥΚ·
               
            
                  —
               
               
                  να ακυρώσει την απόφαση της καθής-εναγομένης, της 10ης Απριλίου 2018, με την οποία απορρίφθηκε η από 11 Δεκεμβρίου 2017 διοικητική ένσταση του προσφεύγοντος-ενάγοντος η οποία έβαλλε κατά της προαναφερθείσας αποφάσεως·
               
            
                  —
               
               
                  να διατάξει την καθής-εναγομένη να αποζημιώσει τον προσφεύγοντα-ενάγοντα για την υλική ζημία την οποία υπέστη·
               
            
                  —
               
               
                  να διατάξει την καθής-εναγομένη να καταβάλει χρηματική ικανοποίηση στον προσφεύγοντα-ενάγοντα για την ηθική βλάβη την οποία υπέστη·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τέσσερις λόγους ακυρώσεως.
      
                  1.
               
               
                  Με τον πρώτο λόγο προβάλλεται παράβαση του άρθρου 12, παράγραφος 2, του παραρτήματος VIII του ΚΥΚ.
               
            
                  2.
               
               
                  Με τον δεύτερο λόγο προβάλλεται παραβίαση των αρχών της ίσης μεταχειρίσεως και της απαγορεύσεως των διακρίσεων.
               
            
                  3.
               
               
                  Με τον τρίτο λόγο ακυρώσεως προβάλλεται παραβίαση της αρχής της δικαιολογημένης εμπιστοσύνης.
               
            
                  4.
               
               
                  Με τον τέταρτο λόγο ακυρώσεως προβάλλεται παραβίαση της αρχής της χρηστής διοικήσεως και του καθήκοντος μέριμνας.